section_heading: Povijest i zemljopisne osobine, gospodarstvo
paragraph_text: Na mjestu današnje Dupnice postojalo je ljudsko naselje još od antike. Naselje je kroz povijest mijenjalo ime, od Tobinica do Dupla i Dubnica, posljednje ime zadržalo se sve do oslobođenja od otomanske vlasti, tad je ime grada promijenjeno u  Dupnica. Godine 1948., po ustoličenju komunističke vlasti grad je preimenovan u Stanke Dimitrov, ali je ubrzo nakon toga već 1949. preimenovan u Marek, da bi već sljedeće godine ime grada bilo ponovno Stanke Dimitrov. Nakon demokratskih promjena u Bugarskoj i restauracije građanskog društva, vraćeno je staro ime grada Dupnica. mini|220px|lijevo|Crkva Sv. Đorđa iz Dupnice Dupnica se nalazi u dolini na 500 m nadmorske visine okružena planinama. Grad gledan s okolnih planiskih visova, izgleda poput neke rupe (bugarski se rupa kažeдупка/dupka), otuda i ime grada - Dupnica. Čak pet rijeka teče pored grada. Zbog svog izuzetno lijepog položaja u podnožju Rilskih planina, Dupnica postaje sve više ladanjski grad u kojem mnogi imućniji Bugari imaju kuće za odmor.